  Майя Бывальцева Удмуртиысь сизьым ёросъёсын 15 выль фельдшер-акушер пунктъёс ужаны кутскизы. Со сярысь элькунлэн тӧроез Александр Бречалов «ВКонтакте» мерлыко вотэсысь бамаз ивортӥз. ФАП-ёс усьтӥськизы: - Алнаш ёросысь Удмурт Гондыр, Вуж Утчан, Варали, Ӟуння (Старая Юмья) гуртъёсын; - Вотка ёросысь Двигатель, Черепановка гуртъёсын; - Грак ёросысь Муркемыр (Байтуганово) гуртын; - Дэбес ёросысь Аргуртын, Лесагуртын, Варниын, Данёгуртын (Старый Кыч); - Кизнер ёросысь Кибья черкогуртын; - Можга ёросысь Туташево гуртын но Сардан станциын; - Сьӧлта ёросысь Выль Мӧнья гуртын. Ваньмаз фельдшер-акушер пунктъёсы туала тӥрлык басьтэмын – электрокардиограф, дефибриллятор, тонометр, пульсоксиметр. Котькудаз калыкез пумитан, смотровой но процедурной висъетъёс вань. Оглом «Здравоохранение» йӧскалык ӵектос улсын 2021-тӥ ар пумозь Удмуртиын 87 выль ФАП-ёс ужаны кутскозы. Соос вуж эм ужъюртъёсты воштозы, тросэз соос кылем даурлэн нырысетӥ ӝыныяз пуктэмын но куашкан калэ вуэмын ни вал Александр Бречалов, Удмуртилэн тӧроез Тегъёс: Тазалык Удмуртия лэсьтськон АлександрБречалов  